ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๑/๒๕๕๑เรื่องหลักเกณฑ์ วิธีการและเงื่อนไขในการประกอบธุรกิจอื่นของนายหน้าซื้อขายล่วงหน้า อาศัยอำนาจตามความในข้อ ๗ (๒) และ (๓)แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ฉบับที่ ๓) ลงวันที่ ๑๕ สิงหาคม พ.ศ. ๒๕๔๙ และประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๐ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๒๕ พฤษภาคม พ.ศ. ๒๕๕๐สำนักงานคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปข้อ ๒ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘ หมายความว่าประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒ กุมภาพันธ์ พ.ศ. ๒๕๔๘ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๘ เรื่อง หลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๗ มีนาคม พ.ศ. ๒๕๔๘ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๔/๒๕๔๙ เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๕ สิงหาคม พ.ศ. ๒๕๔๙และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๕๐ เรื่องหลักเกณฑ์ วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๒๕ พฤษภาคม พ.ศ. ๒๕๕๐และตามที่จะมีแก้เพิ่มเติมสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าหมวด๑การประกอบธุรกิจตามข้อ๗ (๒) แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘ ข้อ ๓นายหน้าซื้อขายล่วงหน้าสามารถประกอบธุรกิจอื่นที่มิใช่ธุรกิจการซื้อขายล่วงหน้าซึ่งมีลักษณะครบถ้วนตามที่กำหนดในข้อ๗ (๒) แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ ได้สำนักงานอาจเข้าตรวจสอบการประกอบธุรกิจอื่นตามวรรคหนึ่งได้ตามที่เห็นสมควรโดยนายหน้าซื้อขายล่วงหน้าต้องจัดให้ผู้ซึ่งเกี่ยวข้องอำนวยความสะดวกให้แก่สำนักงานตามสมควรด้วยข้อ ๔การประกอบธุรกิจอื่นที่มีลักษณะครบถ้วนตามข้อ๗ (๒) แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๔๘ที่สำนักงานได้พิจารณาและมีความเห็นไม่ขัดข้องก่อนประกาศนี้ใช้บังคับให้ถือว่าเป็นการดำเนินการโดยชอบตามประกาศนี้แล้วหมวด๒การประกอบธุรกิจตามข้อ๗ (๓) แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘ ข้อ ๕นายหน้าซื้อขายล่วงหน้าสามารถประกอบธุรกิจอื่นที่มิใช่ธุรกิจการซื้อขายล่วงหน้าซึ่งมีลักษณะใดลักษณะหนึ่งดังต่อไปนี้ได้ โดยต้องปฏิบัติให้เป็นไปตามหลักเกณฑ์วิธีการและเงื่อนไขตามที่กำหนดในวรรคสอง วรรคสามและวรรคสี่(๑)เป็นธุรกิจที่ช่วยเพิ่มช่องทางในการเพิ่มรายได้ในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๒)เป็นธุรกิจที่ช่วยลดค่าใช้จ่ายในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๓)เป็นธุรกิจที่ช่วยบริหารความเสี่ยงในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าทั้งนี้หากการประกอบธุรกิจอื่นตามวรรคหนึ่งเป็นการลงทุนไม่ว่าโดยทางตรงหรือทางอ้อมเกินกว่าร้อยละห้าสิบขึ้นไปของทุนที่ออกและชำระแล้วของกิจการนั้นและธุรกิจอื่นดังกล่าวอาจมีความเสี่ยงต่อการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า นายหน้าซื้อขายล่วงหน้าต้องจัดให้มีระบบงานในการควบคุมความเสี่ยงได้อย่างเพียงพอและ/หรือในกรณีที่การประกอบธุรกิจอื่นอาจก่อให้เกิดความขัดแย้งทางผลประโยชน์กับการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าหรือลูกค้าของนายหน้าซื้อขายล่วงหน้า นายหน้าซื้อขายล่วงหน้าต้องจัดให้มีระบบงานในการป้องกันความขัดแย้งทางผลประโยชน์อย่างมีประสิทธิภาพด้วยสำนักงานอาจเข้าตรวจสอบการประกอบธุรกิจอื่นตามวรรคหนึ่งได้ตามที่เห็นสมควรโดยนายหน้าซื้อขายล่วงหน้าต้องจัดให้ผู้ซึ่งเกี่ยวข้องอำนวยความสะดวกให้แก่สำนักงานตามสมควรด้วยหากภายหลังการตรวจสอบแล้วพบว่านายหน้าซื้อขายล่วงหน้าไม่มีความพร้อมด้านระบบงานนายหน้าซื้อขายล่วงหน้าต้องดำเนินการจัดให้มีความพร้อมด้านระบบงานหรือลดสัดส่วนการลงทุนในธุรกิจดังกล่าวให้เหลือไม่เกินร้อยละห้าสิบของทุนที่ออกและชำระแล้วของกิจการนั้นทั้งนี้ภายในระยะเวลาและเงื่อนไขที่สำนักงานกำหนดหากนายหน้าซื้อขายล่วงหน้าไม่สามารถจัดให้มีความพร้อมด้านระบบงานหรือลดสัดส่วนการลงทุนได้ภายในระยะเวลาและเงื่อนไขดังกล่าวข้างต้นได้สำนักงานอาจระงับการประกอบธุรกิจอื่นนั้นไว้ก่อนเป็นการชั่วคราวหรือห้ามมิให้นายหน้าซื้อขายล่วงหน้าประกอบธุรกิจอื่นนั้นอีกต่อไปในการคำนวณสัดส่วนการลงทุนในธุรกิจอื่นให้นายหน้าซื้อขายล่วงหน้านับรวมหุ้นของบุคคลที่โดยพฤติการณ์แล้วนายหน้าซื้อขายล่วงหน้ามีอำนาจควบคุมบุคคลนั้นไม่ว่าโดยทางตรงหรือทางอ้อมในเรื่องการใช้สิทธิออกเสียงลงคะแนนในธุรกิจหรือการได้มา การจำหน่าย หรือการก่อภาระผูกพันในหุ้นที่บุคคลนั้นมีอยู่ในธุรกิจด้วยประกาศณ วันที่ ๕ มีนาคม พ.ศ. ๒๕๕๑ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๓๘/๒๘ ตุลาคม ๒๕๕๒